αρχοντος αγιωνος του εχεφυλου μηνος αμαλιου βουλευοντων ταν δευτεραν εξαμηνον κλεωνος του ηρυος αζαρατου του αντιχαρεος γραμματευοντος δε ταραντινου του μνασιθεου επι τοισδε απεδοντο πραξιας ευδοκος δαμαινετος οι θρασυκλεος συνευδοκεουσας και τας ματρος αυτων ξενοφανεας τωι απολλωνι τωι πυθιωι σωμα γυναικειον αι ονομα δαρδανα το γενος δαρδαναν τιμας αργυριου μναν τριων και ταν τιμαν εχοντι πασαν βεβαιωτηρ κατα τους νομους τας πολιος ξενοκριτος στησιμενεος εφ οτωι ελευθεραν ειμεν δαρδαναν και ανεφαπτον απο παντων ποιουσαν ο κα θελη και αποτρεχουσαν οις κα θελη. ει δε τις εφαπτοιτο δαρδανας επι καταδουλισμωι κυριος εστω ο παρατυχων συλεων δαρδαναν ως ελευθεραν ουσαν αζαμιος ων πασας δικας και ζαμιας και ο βεβαιωτηρ βεβαιουτω και οι αποδομενοι βεβαιον παρεχοντω τωι θεωι ταν ωναν. μαρτυροι ο ιερευς του απολλωνος αθαμβος αβρομαχου και οι αρχοντες κλεων ταραντινος και ιδιωται πατρεας ανδρονικου βαβυλος ανδρομενεος εβρος ηρακλεων φιλιστος ξενοκριτος στησιμενεος καλλιας διωνος.
Phokis — Delphi — 140-100 BC
 140-100 BC